पाएं अपने शहर की ताज़ा ख़बरें और फ्री ई-पेपरडाउनलोड करें
एंबुलेंस चालकों द्वारा अधिक किराया वसूल करने की शिकायतों को लेकर डीसी निशांत कुमार यादव ने सख्त हिदायत दी है। उन्होंने कहा कि ऐसा करने वालों पर कड़ी कार्रवाई की जाएगी। उन्होंने कहा कि संकट की इस घड़ी में लोग धर्मार्थ का कार्य कर रहे हैं।
ऐसे में एंबुलेंस चालक सेवा भावना के साथ लोगों की मदद करनी चाहिए। डीसी मंगलवार को अपने कार्यालय में एंबुलेंस संचालकों के साथ बैठक कर रहे थे। डीसी ने लोगों से अपील की है कि निजी एंबुलेंस संचालक निर्धारित रेट से अधिक वसूल करते हैं तो हेल्पलाइन नंबर 1950 पर करें। इसपर तत्काल कार्रवाई होगी।
एएलएस में 15 रु. व बीएलएस में 7 रु. प्रति किमी से लेंगे चार्ज
डीसी ने बताया कि एडवांस लाइफ सपोर्ट (एएलएस)वाली एंबुलेंस के लिए 15 रु प्रति किमी तथा बेसिक लाइफ सपोर्ट (बीएलएस) वाली एंबुलेंस 7 रुपए प्रति किमी रेट निर्धारित है। इससे अधिक चार्ज करने पर चालक का ड्राइविंग लाइसेंस या गाड़ी की आरसी को रद्द किया जाएगा।
साथ ही 50 हजार का जुर्माना लगाया जाएगा। इस मौके पर पुलिस अधीक्षक गंगाराम पुनिया, डिप्टी सिविल सर्जन डाॅ. सरोज,फ्लीट मैनेजर गोपाल शर्मा, ठाकुर एंबुलेंस एसोसिएशन के प्रधान सुमित सेन सहित अन्य एंबुलेंस संचालक उपस्थित रहे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn